**П Р О Т О К О Л**

**от заседание на членовете на работна група**

Днес, **18.05.2023 г. от 14:00 ч.** вИА „НФЦ“, ет. 8 се проведе заседание на членовете на работната група, назначена със Заповед на Министъра на културата № РД 09-251/21.03.2023 г. във връзка с разработване на предложения за оперативни промени в ППЗФИ, в състав:

**Председател на работната група:**

Петър Тодоров – Изпълнителен директор на ИА „НФЦ“

**Членове:**

1. Виктор Божинов – Сдружение „Филмаутор“;
2. Владимир Петров – Асоциация на българските киносалони;
3. Галина Тонева – Асоциация на филмовите продуценти;
4. Георги Иванов – Българска асоциация на филмовите, телевизионни и радио сценаристи;
5. Георги Чолаков – Обсерватория по икономика на културата;
6. Евтим Милошев – Асоциация на филмовите и телевизионни продуценти;
7. Жана Караиванова – Фондация „Българска филмова комисия“;
8. Иван Тонев – Асоциация на българските оператори;
9. Кристина Камбитова – Гилдия на българските продуценти;
10. Лъчезар Велинов – Асоциация на българските анимационни продуценти;
11. Николай Мутафчиев – Сдружение на филмовите и телевизионните режисьори, чрез Илия Костов – председател на сдружението;
12. Павел Г. Веснаков – Българска асоциация на кинорежисьорите;
13. Проф. Любомир Халачев – Асоциация на българските филмови продуценти и Асоциация „Академика 21“;
14. Николай Тодоров – Съюз на българските филмови дейци (подадена молба до Министерство на културата от 08.05.2023 г. за изтегляне на представителя)[[1]](#footnote-1);
15. Христо Христов - Асоциация на българските филмови продуценти;
16. Павел Павлов – Съюз на артистите в България[[2]](#footnote-2).

**Координатор:**

Георги Владимиров – главен експерт, Министерство на културата

**На заседанието на работната група се обсъдиха следните предложения и се взеха следните решения:**

1. Заседанието започна с обсъждане на организационни въпроси, както следва:

* Във връзка с поискана от страна на зам.- министъра на културата среща в понеделник – 22.05.2023 г. от 11:00 ч., присъстващите на заседанието членове се обединиха около това, срещата да се проведе присъствено, на място в Министерство на културата, за което на 19.05 ще бъде изпратен изричен мейл до зам.-министър Марина Василева;
* Да бъде изготвено и представено в Министерство на културата изрично писмо, съдържащо взетите решения в рамките на проведените от работната група заседания, отразяващи част от проблемите в прилагането на сега действащия Правилник, които обаче не са свързани с проекта на ПМС за изменение и допълнение на ППЗФИ;
* Във връзка с провежданото обществено обсъждане на проекта на ПМС за изменение и допълнение на ППЗФИ, присъстващите членове на работната група считат, че в Министерство на културата следва да бъдат депозирани и представите от тях по и-мейл предложения, по-голямата част от които обаче не са обсъждани в хода на проведените заседания.

1. Членовете на работната група продължиха с обсъждане на получени от страна на АБАП и БАФТРС предложения за изменение и допълнение на ППЗФИ, както следва:

* На 17.05.2023 г. от страна на АБАП е получен мейл със предложение за елемент по част 6 от Оценъчната карта на проект на анимационен сериал, а именно – при кандидатстване с проект за анимационен сериал в оценъчната карта присъства „ОЦЕНКА НА СЦЕНАРИИ И СТОРИБОРД НА ПЪРВИТЕ ТРИ ЕПИЗОДА“, докато в част 10 от Оценъчната карта при игралните сериали се оценява само „ДРАМАТУРГИЧНА СТРУКТУРА НА ПЪРВИТЕ ДВЕ СЕРИИ“. Според АБАП изискванията за анимационни и игрални сериали следва да бъдат уеднаквени, тъй като сторибордът е скъп елемент от продукцията, изготвянето на който отнема време, което от своя страна затруднява значително кандидатстването по схемата за финансиране. Сторибордът може да остане като допълнителен елемент, носещ точки в графа „допълнителни материали“, но да не е сред задължителните елементи, които подлежат на оценка.

**Решение по т. 2, предложение първо:** в част 6 от Оценъчната карта на проект на анимационен сериал да се оценяват само сценариите на първите два епизода, без да се изисква сториборд.

* На 18.05.2023 г. е получен мейл от БАФТРС с предложение в част 10 от ОЦЕНЪЧНА КАРТА НА ПРОЕКТ ЗА ИГРАЛЕН СЕРИАЛ (Приложение № 8 към чл. 49, ал. 1, т. 2 ППЗФИ), вместо опита на режисьора да се взима този на сценариста, тъй като на този ранен етап режисьор все още не е избран, а и обикновено в хода на продукцията участват няколко режисьора. Сценаристът от своя страна е създателят на проекта, като неговите качества и опит са гарант за доброто развитие на проекта. Това предложение, макар и основателно, не беше подложено на гласуване от членовете на работата група, тъй като същото противоречи на разпоредбите на ЗФИ.
* Според Галина Тонева са необходими корекции на всички заявления по чл. 42, ал. 1 от ППЗФИ, тъй като повечето са грешни и не отговарят на разпоредбите на ЗФИ и ППЗФИ.
* Иван Тонев прави предложение за регламентиране на санкции за членовете на комисиите, които умишлено не изпълняват задълженията си – например да загубят правото си да участват в комисии, да загубят право да кандидатстват за финансиране по проекти за определен период от време, глоба или др.
* Жана Караиванова предлага регламентиране сключването на договор, в който да се уредят правата и задълженията на страните преди отпускане на средствата за възстановяване на разходи по чл. 26, ал. 1, т. 2 от ЗФИ, така както регламентира ЗФИ по отношение на всички схеми за финансиране на филмовата индустрия.
* Направено е предложения оценъчните карти да се разделят в отделни приложения.

1. Работната група продължи работата си по обсъждане на текстовете на публикувания за обществено обсъждане проект на ПМС за изменения и допълнения на ППЗФИ:

* *§ 1. В чл. 14 се правят следните изменения и допълнения:*

*1. Алинея 10 се изменя така:*

*„(10) При определяне на кворума на присъстващи на заседанията на комисиите се считат и членовете, с които има двустранна телефонна, интернет или друга връзка, гарантираща установяването на самоличността и позволяваща участието на тези членове в обсъждането и вземането на решения. Гласуването се удостоверява в протокола от секретаря и председателстващия заседанието.“*

Членовете на работната група имат резерви по отношение на това, че по този начин се създава възможност за нарушаване на конфиденциалността по време на провеждане на заседанията на комисиите, като и за създаване на практика за провеждане на изцяло дистанционни заседания. От друга страна, това е вариант, които ще реши проблема с отлагането на заседания поради отсъствие на членове от състава на комисиите. В тази връзка, може би е добре да се ограничи неприсъственото участие само до наличие на непредвидени обстоятелства или обективни причини свързани с болест, например.

* *§ 3. В чл. 37, ал. 6 думите „ чл. 14, ал. 7 – 11“ се заменят с „чл. 14, ал. 8 – 11“;*

*§ 4. Член 38 се отменя.*

Идеята за премахване изискването за сключване на договори с членовете на финансовата комисия е несъстоятелно, тъй като ще има проблем при администриране на отношенията между страните. В тази връзка или чл. 37, ал. 6 да не се променя или да остане чл. 38.

* *§ 7. В чл. 47 се правят следните изменения:*

*1.Алинея 8 се изменя така:*

*„(8) Когато решенията по ал. 3 и 6 са приети в нарушение на разпоредбите на Регламент (ЕС) № 651/2014, на ЗФИ и на този правилник или е надвишен размерът на финансовите средства по ал. 2, т. 2, в 7- дневен срок от приемане на решението на съответната комисия, изпълнителният директор издава мотивирана заповед, с която връща проектите за преразглеждане от Националните художествени комисии, или от Националната комисия за разпространение на филми или на финансовата комисия със задължителни указания за отстраняване на нарушенията.*

*2. Алинея 9 се изменя така:*

*„(9) Съответната комисия по ал. 3 или ал. 6 разглежда повторно всички проекти съобразно указания в заповедта по ал. 8 и приема ново решение, с което оценява и класира всеки проект и предлага размера на безвъзмездните финансови средства за всеки отделен проект. В 7-дневен срок от датата на приемане на решението на съответната комисия, изпълнителният директор издава заповед, с която въз основа на решението на комисията определя проектите, които се допускат до разглеждане от финансовата комисия, или с която утвърждава окончателния размер на държавното подпомагане за проектите, разгледани от финансовата комисия.“*

Според членовете на работната група, така написаното противоречи на ЗФИ, тъй като същото е неприложимо за художествената комисия. Комисиите нямат правомощия да преценяват съответствие с регламента. Проверка на съответствие на проекта се прави от ИА НФЦ.

* *§ 9. В чл. 50, ал. 1 се изменя така:*

*„(1) След приключване на заседанието на комисията и предаване на всички оценъчни карти по чл. 49, ал. 1, т. 2, секретарят на художествените комисии извършва служебна оценка, изразена в точки за всеки проект съгласно критерии, посочени в оценъчните карти. Получената служебна оценката се прибавя към средната оценка на всички на членове на комисията и въз основа на така получената оценка се определя окончателното класиране на проектите.“*

Според членовете на работната група всеки член дава индивидуална оценка, а не средна. Необходима е да се въведе дефиниция на „средна оценка“, как се изчисля тя, което трябва да стане не тук, а в чл. 49.

Посоченото противоречи на взетото от членовете на работната група решение за приложение на метод „Камбаната“.

Посоченото намира отражение и в проекта за изменение и допълнение на Приложение № 8а към чл. 49, ал. 1, т. 2 ППЗФИ и Приложение № 8б към чл. 49, ал. 1, т. 2 ППЗФИ.

* *§ 12. В чл. 54, ал. 3 се правят следните изменения:*

*2. В т. 2, буква „а“ думите „работната книга (само за игрални филми)“ се заличават.*

Според работната група е неприложимо по отношение на игралните филми. За останалите филми, вкл. за чуждите такива е необходимо да има само сценарий.

* *§ 14. В чл. 57 се правят следните изменения и допълнения:*

*1. В ал. 1 се създава второ изречение: „Заседанието е редовно, когато присъстват две трети от членовете на комисията - лично или при условията на чл. 14, ал. 10.“*

Според членовете на работната група е възможно да се стигне до ситуация, в която комисията ще се състои само от членове на ИА НФЦ. Предвид това в състава на мнозинството да е включен поне един външен експерт.

*6. Създава се ал. 13:*

*„(13) Не се допускат промени във видовете разходи по списъка с разходите, подаден с приложение № 16а спрямо списъкът с разходите, подаден с приложение № 5б, както и увеличение на размера и интензитета на държавната помощ.“*

Според членовете на работната група в повечето случаи това е характерен процес във филмопроизводството, с оглед на което, както видът, така и размерът на разходите търпи промени в периода между подаване на двете заявления.

1. На мястото на проф. Михаил Мелтев, съгласно Заповед на Министъра на културата № РД09-274/28.03.2023 г. [↑](#footnote-ref-1)
2. Съгласно Заповед на Министъра на културата № РД09-274/28.03.2023 г. [↑](#footnote-ref-2)